იპოთეკური სესხი უზრუნველყოფილი ტიპის სესხია, რაც იმას ნიშნავს, რომ სესხის გადაუხდელობის შემთხვევაში დგები არაერთი რისკის წინაშე. ეს რისკები შეიძლება იყოს:
სესხის გადაუხდლოების შემთხვევაში უძრავი ქონების რეალიზაცია – ყველაზე დიდი რისკი არის უძრავი ქონების დაკარგვ. თუ მსესხებელი ვეღარ იხდის სესხს და ბანკმა გადახდისუუნაროდ სცნო, ბანკი გაყიდის უძრავ ქონებას, რათა სესხის თანხა უკან დაიბრუნოს.
დამატებითი გირაოს რეალიზაცია – თუ მსესხებლის მიერ მოთხოვნილი სესხის თანხა აღემატება იპოთეკით დატვირთული უძრავი ქონების საბაზრო ღირებულებას, დარჩენილი თანხის დაფარვა, სავარაუდოდ, მოუწევს დამატებითი გირაოს სანაცვლოდ – იქნება ეს მეგობრის თუ ოჯახის წევრის უძრავი ქონება.
თავდებობა და ურთიერთობის გაფუჭება – იპოთეკური სესხის აღებისას კრედიტორმა შეიძელბა მოითხოვოს თავდებობის გაფორმება. როგორც წესი, თავდებობა ფორმდება ოჯახის წევრზე და თუ მსესხებელი ვერ დაფარავს სესხს, ვალდებულება გადადის თავდებ პირზე.
ითვლება, რომ მსესხებელი და თავდები პირი თანაბარუფლებიანი არიან სესხის ვალდებულების წინაშე.
გრძელვადიანი სესხი ხდება მძიმე ტვირთი – იპოთეკური სესხის ვადა და თანხის მოცულობა, როგორც წესი, ბევრად უფრო დიდია, ვიდრე სამომხმარებლო სესხების ან სწრაფი სესხის შემთხვევაში.
შესაძლოა სწრაფი სესხი არ ჩანდეს რთული დასაფარად (მოცულობაც მცირეა და დაფარვის პერიოდიც საკმაოდ ხანმოკლე), თუმცა იპოთეკური სესხი მრავალწლიანია და დროთა განმავლობაში შეიძლება მძიმე ტვირთად იქცეს. ამიტომ, სანამ სესხის ვადას აირჩევ, დარწმუნდი, რომ მზად ხარ აიღო 10 ან 15 წლიანი სესხის ვალდებულება;